หลังจากที่เหน็ดเหนื่อยทั้งวันและหิวมาก วันนี้จึงมาหาอะไรแปลกใหม่รับประทานที่ Mega bangna ค่ะ สุดท้ายก็เลยมาหยุดอยู่ที่ร้านนี้ เพราะไม่อยากทานอะไรซ้ำเดิมค่ะ อาหารเกาหลีก็เป็นอีกทางเลือกสำหรับคนขี้เบื่อ 

**location**
Mega bangna โซนด้านหน้าที่อยู่นอกห้างหน่อย  ใกล้ๆกับ AKA , เป็ดย่างโฟร์ซีซั่น, หัวปลาช่องนนทรีจูเนียร์ บลาๆ หาไม่ยากค่ะ  ตรงนี้เป็นดงร้านอาหาร
**บรรยากาศร้าน**
สะอาดกว้างขวาง เหมือนร้านอาหารในห้างทั่วไป ไม่ได้ตกแต่งเกาลี้เกาหลีอะไรขนาดนั้น
**บริการ**
เฉยๆ ได้มาตรฐาน แต่หน้าไม่ยิ้ม
**เมนู**
ช็อคแพร๊บค่ะ คือไม่คิดว่าข้าวยำเกาหลี หรือ บิบิมบับ ที่ทุกคนรู้จักกันนั้น จะมีหลากหลายรูปแบบค่ะ เครื่องปรุงที่ใส่ก็จะต่างๆกัน และชื่อก็เป็นภาษาเกาหลีทั้งหมด บอกได้ยากค่ะว่ามีส่วนประกอบเป็นอะไรบ้าง  แต่มีทั้งแบบไม่ใส่เนื้อสัตว์
มีแบบใส่เนื้อหมู เนื้อวัว ไข่ หลากหลายมากค่ะ นอกจากนี้ยังมีเมนูพวกกิมจิชิเกะ (ซุปกิมจิ)  รสชาติจัดจ้าน

อาหารที่นี่ จะมีอุปกรณ์การกินเป็นแบบเกาหลีแท้ๆค่ะ ทั้งตะเกียบเงิน ถ้วยข้าวเงิน  ชามหินบิบิมบับตามแบบฉบับเกาหลี
สำหรับเมนูบิบิมบับแต่ละชนิด โดยส่วนตัวแล้วรู้สึกว่ารสชาติค่อนข้างคล้ายกันค่ะ ใช้ซอสคล้ายๆกัน ต่างกันตรงส่วนประกอบพวกผักหรือเนื้อสัตว์ต่างๆค่ะ  โดยทางร้านจะมีวิธีการปรุง เช่นการใส่ซอสปริมาณเท่าใด หรือการเหยาะน้ำมันงาเกาหลี 2-3 หยด เพื่อเพิ่มรสชาติในข้าว เป็นต้นค่ะ   ชอบตรงที่ ถ้าไม่รีบคลุกแล้วปล่อยข้าวไว้ซักพัก ข้าวตรงก้นชามหิน จะกรอบและไหม้นิดๆบางส่วนค่ะ ซึ่งได้รสสัมผัสแปลกใหม่ดี เป็นข้าวกรอบๆ ปนกับข้าวนุ่มๆค่ะ แต่ระวังปล่อยนานไปจะไหม้นะคะ อร่อยค่ะ อยากให้ลองดู    นอกจากนี้มิสิ่งหนึ่งที่น่าสนใจคือ พุทรา ที่หั่นมาเป็นรูปก้นหอยค่ะ มีรสชาติหวานมัน ไว้ทานกับข้าวแก้เลี่ยนดีค่ะ

รสชาติโดยรวมก็ได้มาตรฐานค่ะ ให้ปริมาณค่อนข้างมาก และค่อนข้างเลี่ยนค่ะ ส่วนตัวเคยทานร้านอื่นที่ถูกปากกว่านี้ค่ะ แต่ก็รู้สึกว่าเป็นเมนูที่น่าสนใจอยู่ค่ะ สำหรับคนต้องการลองอะไรแปลกใหม่ ที่ไม่ใช่ข้าวยำเกาหลีที่มีรูปแบบเดียว

**ราคา**
ค่อนข้างสูงค่ะ  เซ็ทข้าวประมาณ 300 กว่าบาทค่ะ 
